غربی آفریقادا یئرلشهن مالی رئسپوبلیکاسیندا حربی بازایا هوجوم اولوب.
آخار .آذ خبر وئریر کی، بومبا یوکلو آوتوموبیلین پارتلادیلماسی نتیجهسینده آزی ۸۰ نفر هلاک اولوب، اونلارلا اینسان یارالانیب.
حادثه اؤلکهنین شیمال-شرقیندهکی قاو شهرینده باش وئریب.
حربی دوشرگهنین یاخینلیغیندا پارک ائدیلهن آوتوموبیلده قوراشدیریلمیش پارتلاییجی قورغو ایشه سالینیب. دوشرگهده حربچی لر و بیر سیرا سیلاحلی قروپلارین عضولری قالیرمیش. اونلار اؤلکهنین شیمالیندا حربی موناقیشهنین تنضیملهنمهسینه دایر راضیلاشمانین یئرینه یئتیریلمهسی ایشینه نظارت ائدیب.
قئید ائدک کی، مالیده بحران لیوییا لیدئری موممر غزافینین دئوریلمهسیندن سونرا باشلاییب. همین واخت توارئق قبیلهسینه عایید قاچقینلار مالینین شیمالیندا مسکونلاشاراق بو اراضیلرده آزاواد دؤولتی یارادیلدیغینی بیان ائدیبلر. سونرا توارئقلر ائکسترئمیستلر طرفیندن قووولوب.
azb_Arab azb_Arab azb_Arab azb_Arab azb_Arab